NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1082)
  + [Valencià](/va/acuerdo/1082)






Selector de idioma

Leer

* [Español](/es/acuerdo/1082)
* [Valencià](/va/acuerdo/1082)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS.[Butlletí Oficial Universitat d'Alacant](/ca/Publicacion)
==========================================================================================================================================================================

Secretaria General

Butlletí Oficial Universitat d'Alacant





NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS.

Data d'aprovació
:   27/02/2009

Data de publicació
:   03/03/2009

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=1082.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1082)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1082)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS.&url=https://www.boua.ua.es/va/acuerdo/1082)

**Títol:** NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS.

**Secció:** DISPOSICIONS GENERALS

**Òrgan:** Consell de Govern

**Data d'aprovació:** divendres, 27 de febrer de 2009

NORMATIVA DE LA UNIVERSITAT D’ALACANT PER A LA REGULACIÓ DELS CONCURSOS D’ACCÉS ALS COSSOS DOCENTS UNIVERSITARIS.  
    
 La Llei Orgànica 4/2007, de 12 d’abril, per la qual es modifica la Llei 6/2001, de 21 de desembre, d’universitats, estableix:  
    
 a/ un nou procediment d’accés als cossos docents universitaris, que requereix la prèvia obtenció de l’acreditació amb anterioritat al concurs d’accés convocat per la Universitat.  
    
 b/ un termini de tres anys perquè les universitats adapten els seus estatuts, i faculta el Consell de Govern per a establir la normativa d’aplicació necessària per al compliment d’aquesta Llei fins que es produïsca l’adaptació estatutària.  
    
 El desenvolupament d’aquest nou procediment es troba arreplegat en el Reial Decret 1312/2007, de 5 d’octubre, pel qual s’estableix l’acreditació nacional per a l’accés als cossos docents universitaris, i en el Reial Decret 1313/2007, de 5 d’octubre, pel qual es regula el règim dels concursos d’accés als cossos docents universitaris; aquest últim és el que desenvolupa l’article 62 de la llei d’universitats vigent en l’actualitat.  
    
 Amb la finalitat de regular en la Universitat d’Alacant el règim dels concursos d’accés d’acord amb la legislació vigent, sense perjudici del que arrepleguen les disposicions transitòries corresponents, s’estableix aquesta normativa.   
    
 1. OBJECTE  
 Aquesta normativa té per objecte regular el règim dels concursos per a l’accés a places dels cossos docents universitaris de professors titulars d’universitat i catedràtics d’universitat, establits en la Llei Orgànica 6/2001, de 21 de desembre, d’universitats, modificada per la Llei Orgànica 4/2007, de 12 d’abril, i en el Reial Decret 1313/2007, de 5 d’octubre, pel qual es regula el règim dels concursos d’accés als cossos docents universitaris.  
    
 2. RÈGIM JURÍDIC                                      
 Els concursos per a la provisió de places de personal docent i investigador dels cossos docents universitaris es regiran pel que disposa la Llei Orgànica 6/2001, de 21 de desembre, d’universitats, modificada per la Llei Orgànica 4/2007, de 12 d’abril, el Reial Decret 1313/2007, de 5 d’octubre, pel qual es regula el règim dels concursos d’accés a cossos docents universitaris, l’Estatut de la Universitat d’Alacant, aquesta normativa, les respectives convocatòries i altres normes de caràcter general que resulten d’aplicació.  
    
 3. LES CONVOCATÒRIES  
 3.1. En els concursos d’accés quedaran garantits la igualtat d’oportunitats, el respecte als principis de mèrit i capacitat i el principi d’igualtat de tracte i d’oportunitats entre dones i homes, com també la igualtat d’oportunitats de les persones amb discapacitat adoptant en el procediment les oportunes mesures d’adaptació a les seues necessitats.  
 3.2. La convocatòria dels concursos per a l’accés a places dels cossos docents universitaris es farà per resolució rectoral i es publicarà en el Diari Oficial de la Comunitat Valenciana (DOCV) i en el Butlletí Oficial de l’Estat (BOE).  
 3.3. Les places hauran d’estar dotades en l’estat de despeses del Pressupost de la Universitat d’acord amb el que estableix l’article 167 del Estatut de la Universitat d’Alacant.  
 3.4. Creació i convocatòria de places dels cossos docents universitaris.  
 3.4.1. Els consells de departament podran sol·licitar al rector o rectora la creació i la convocatòria de places dels cossos docents universitaris, d’acord amb el que estableix aquesta normativa.   
 3.4.2. Excepcionalment, el rector o rectora podrà proposar al Consell de Govern la creació i la convocatòria de places dels cossos docents universitaris per necessitats acadèmiques degudament motivades o, si escau, per les derivades de la normativa de la Universitat d’Alacant i dels programes de promoció que s’establisquen.   
 3. 5. La convocatòria haurà de contenir:  
 a)     La plaça objecte del concurs, detallant el cos docent i la seua denominació corresponent a un àrea de coneixement existent.  
 b)     El departament a què s’adscriu; l’activitat docent, que serà la corresponent a la denominació de l’àrea de coneixement; el perfil investigador si escau i, en atenció a necessitats docents específiques, els perfils lingüístics.  
 c)      La composició de la comissió d’acord amb la base 6 d’aquesta normativa.  
 d)     Els criteris generals, d’acord amb la base 7 d’aquesta normativa.  
 e)     El sistema de selecció, per concurs oposició o per concurs de mèrits.  
 f)        El model de sol·licitud i de currículum i termini de presentació de sol·licituds.  
 g)     Els llocs oficials de publicació de les diferents resolucions que es generen al llarg del procés a l’efecte de les notificacions que pertoquen.  
 3.6. El que s’exposa en els apartats a), b), c) i e) anteriors requerirà, amb anterioritat a la convocatòria de la plaça corresponent, l’aprovació en Consell de Govern, amb l’informe previ de la Comissió d’Ordenació Acadèmica i Professorat.   
 3.7. Les activitats docents i investigadores que s’especifiquen en la convocatòria en cap cas comportaran, per a qui obtinga la plaça, un dret de vinculació exclusiva a aquestes, ni limitarà la competència de la Universitat d’Alacant per a assignar-li obligacions docents relacionades amb el seu camp de coneixement quan quede justificat per raons acadèmiques.  
    
 4. REQUISITS  
 Per a ser admès a concurs caldrà reunir els requisits de caràcter general i específic que s’indiquen a continuació, i el compliment d’aquests haurà d’estar referit sempre a la data d’expiració del termini fixat per a sol·licitar la participació en el concurs i mantenir-se fins al moment de la presa de possessió.  
 4.1. Requisits generals.   
 a)     Els recollits en l’article 56 de la Llei 7/2007, de 12 de abril, de l’estatut bàsic de l’empleat públic.  
 b)     Els qui no tinguen la nacionalitat espanyola hauran de tenir un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. En cas de no tenir-lo acreditat documentalment, la Universitat d’Alacant podrà dur a terme, en les condicions que es determinen, una prova de nivell que garantisca una adequada capacitat de comunicació oral i escrita de qualsevol de les llengües oficials de la Comunitat Valenciana.  
 c)      En cas d’optar a una plaça amb perfil lingüístic, acreditar el nivell adequat de coneixement de les llengües corresponents. Els qui sol·liciten plaça en la qual s’establisca l’ensenyament en valencià, serà necessari que acrediten el coneixement d’aquest en el nivell Mitjà, o l’equivalent homologat.  
 d)     Abonar a la Universitat d’Alacant les taxes corresponents en concepte de drets d’examen, d’acord amb el que estableix la convocatòria.  
 4.2. A més, hauran de complir almenys un dels següents requisits específics en relació amb la plaça convocada:  
 a)     Tenir l’acreditació d’acord amb el que estableix el Reial Decret 1312/2007  
 b)     Pertànyer al cos docent universitari corresponent o superior i no trobar-se en el cas arreplegat en el 65.2 de la Llei Orgànica 4/2007, de 12 d’abril.  
 c)      Tenir l’habilitació d’acord amb el que estableix el Reial Decret 774/2002, de 26 de juliol, pel qual es regula el sistema d’habilitació nacional per a l’accés a cossos de funcionaris docents universitaris i el règim dels concursos d’accés respectius.  
    
 5. SOL·LICITUDS I ADMISSIÓ D’ASPIRANTS   
 5.1. Les persones que vulguen participar en els concursos d’accés presentaran la corresponent sol·licitud al rector o rectora de la Universitat, juntament amb la documentació detallada en la convocatòria corresponent, en el termini de 20 dies hàbils comptadors des de l’endemà de la publicació d’aquesta en el BOE.   
             5.2. Una vegada finalitzat aquest termini es dictarà resolució rectoral, que es publicarà en la pàgina web del Servei de Selecció i Formació i en els taulers d’anuncis de l’edifici de Rectorat i Serveis Generals, amb la relació provisional de persones admeses i excloses, en què s’indicarà la causa d’exclusió i el termini de reclamacions i esmenes.  
             5.3. Resoltes les reclamacions i esmenes, es publicarà en els mateixos llocsla resolució en la qual, a més de declarar aprovada la relació definitiva de persones admeses i excloses s’arreplegarà el lloc, data i hora de realització de l’acte de presentació referit en la base 8  
             5.4. Les dades de caràcter personal aportades pels qui aspiren a la plaça objecte de concurs quedaran incloses en el fitxer automatitzat de Personal d’aquesta Universitat, que es compromet a no fer-ne un ús distint d’aquell per al qual han sigut sol·licitades, segons la Resolució de la Universitat d’Alacant, de 17 de desembre de 2002, per la qual es regulen els fitxers automatitzats de caràcter personal (DOCV de 15 de gener de 2003).  
    
 6. COMISSIONS DE CONCURS D’ACCÉS A COSSOS DOCENTS  
             6.1. Els concursos d’accés a places dels cossos docents universitaris seran resolts per una Comissió formada per cinc persones designades pel rector o rectora, amb l’acord previ del Consell de Govern.            
             6.2. La composició de les comissions haurà d’ajustar-se als principis d’imparcialitat i professionalitat dels seus components, procurant una composició equilibrada entre dones i homes, llevat que no siga possible per raons fundades i objectives degudament motivades; es garantirà, en tot cas, la necessària aptitud científica i docent.   
             6.3. Podran formar part de les comissions:  
 a) Els qui pertanguen a algun dels cossos docents universitaris i tinguen categoria funcionarial igual, equivalent o superior a la plaça objecte del concurs. En el cas de les places de catedràtic d’universitat, les persones que componguen la Comissió hauran d’acreditar almenys dos períodes d’activitat investigadora. En el cas de les de titular d’universitat hauran de justificar almenys un d’aquests períodes.   
 b) Professorat de les universitats dels estats membres de la Unió Europea que haja arribat en aquestes a una posició equivalent a algun dels cossos docents universitaris, sempre que estiga degudament certificat per l’organisme competent, d’acord amb l’article 89 de la Llei Orgànica 6/2001.  
 c) Especialistes pertanyents a centres públics d’investigació. A l’efecte de la composició de les comissions s’equipara l’escala de professors d’Investigació del Consell Superior d’Investigacions Científiques al cos de catedràtics d’universitat, i els investigadors científics i científics titulars del Consell Superior d’Investigacions Científiques al cos de titulars d’universitat.  
             d) En els concursos d’accés per a ocupar places assistencials d’institucions sanitàries vinculades a places docents dels cossos de professor titular d’universitat i catedràtic d’universitat, dos dels membres de les comissions, que seran doctors, hauran d’estar en possessió del títol d’especialista que s’exigisca com a requisit per a concursar a la plaça, i seran triats per sorteig públic per la institució sanitària corresponent, entre el corresponent cens públic que anualment comunicarà al Consell d’Universitats.  
 6.4. Per a designar les comissions, d’acord amb el que disposa la base 3.4.1, el Consell de Departament elevarà al rector o rectora una proposta en què s’haurà de preveure:  
 a) Presidenta o president i secretària o secretari de la Comissió, i dels suplents corresponents, que hauran de pertànyer a la branca de coneixement de la plaça objecte de concurs. Si les persones proposades no foren de la mateixa àrea de coneixement en la qual s’inscriu la plaça convocada s’haurà d’acompanyar un informe degudament motivat sobre la seua idoneïtat científica i docent per a formar part de la Comissió que ha de jutjar el concurs. La proposta de presidenta o president i de secretària o secretari serà paritària entre dones i homes, de la mateixa manera que la dels suplents respectius, llevat que no siga possible per raons fundades i objectives degudament motivades. En tot cas, el president o presidenta i el seu suplent pertanyeran al cos de catedràtics d’universitat.     
 b) Una relació de nou vocals que reunisquen els requisits necessaris per a formar part de la Comissió corresponent que hauran de pertànyer a la branca de coneixement de la plaça objecte de concurs. Si les persones proposades no són de la mateixa àrea de coneixement en la qual s’inscriu la plaça convocada s’haurà d’acompanyar un informe degudament motivat sobre la seua idoneïtat científica i docent per a formar part de la Comissió que ha de jutjar el concurs. En tot cas, la proposta procurarà una composició equilibrada entre dones i homes, llevat que no siga possible per raons fundades i objectives degudament motivades. Amb el previ informe favorable de la Comissió d’Ordenació Acadèmica i Professorat es farà el sorteig de tres vocals i dels respectius suplents, de manera que es garantisca la igualtat d’oportunitats i el que disposa la base 6. 6.  
 6.5. Per a la designació de les comissions en el cas del que disposa la base 3.4.2, el rector o rectora podrà elevar al Consell de Govern, amb el previ informe de la Comissió d’Ordenació Acadèmica i Professorat, la proposta de Comissió.   
 6.6. No podran formar part de la Comissió més de dos membres que pertanguen a una mateixa Universitat, ni a centres públics d’investigació, ni a universitats d’altres estats membres de la Unió Europea que hagen arribat en aquestes a una posició equivalent a algun dels cossos docents universitaris.  
             6.7. La composició de la Comissió, i dels seus respectius suplents, es farà pública en la convocatòria corresponent, i els currículums dels seus integrants titulars es publicaran en la pàgina web del Servei de Selecció i Formació, ajustant-se al que estableix l’article 6.4 del RD 1312/2007  
             6.8. El nomenament com a component d’una Comissió és irrenunciable, excepte quan concórrega causa justificada que n’impedisca l’actuació. En aquest supòsit, l’apreciació de la causa al·legada correspondrà al rector o rectora, que haurà de resoldre en el termini de tres dies hàbils, comptadors des de la recepció de la renúncia; a continuació s’actuarà, si escau, segons el que estableixen els apartats següents.  
             Els membres de la Comissió titular seran substituïts pels suplents respectius. Si també en aquests concorreguera algun dels supòsits d’impediment o renúncia es podran substituir en ordre correlatiu entre ells, llevat del cas del president o presidenta, en què caldrà fer un nou nomenament.   
             6.9. Els supòsits d’abstenció o recusació que puguen plantejar-se es tramitaran i resoldran conforme al que estableixen els articles 28.2 i 29 de la Llei 30/1992, de règim jurídic de les administracions públiques i del procediment administratiu comú.  
             6.10. Les comissions vetlaran pel compliment del que estableix la convocatòria corresponent i aquesta normativa, garantiran el respecte als principis d’igualtat, mèrit, capacitat i publicitat i tindran el compromís d’actuar amb objectivitat, independència i rigor professional, respectant la confidencialitat sobre les dades personals de les quals hagueren tingut coneixement per raó de la participació en la Comissió, hauran de guardar secret de les deliberacions de la Comissió i garantiran la dedicació necessària per a l’exercici adequat de les tasques que els són pròpies.  
             6.11. Per a la vàlida constitució de la Comissió es requerirà la presència de la totalitat dels titulars, i si escau, del nombre de suplents necessaris per a efectuar-ne l’acte de constitució. Una vegada constituïda la Comissió, en cas d’absència, el president o presidenta serà substituït pel vocal de més categoria i antiguitat, i el secretari o secretària serà substituït pel de menys categoria i antiguitat, i per a una actuació vàlida serà necessària la participació de, almenys, tres dels seus integrants. En el cas que, una vegada constituïda la Comissió, quedara amb menys de tres membres, es nomenarà una nova Comissió.   
             6.12.   Les comissions podran sol·licitar l’assessorament d’especialistes que ajustaran les seues actuacions al que estableix la base 6.10. La relació nominal d’experts consultats es farà pública en la pàgina web del Servei de Selecció i Formació.  
             6.13. L’assistència a aquestes comissions donarà lloc a les indemnitzacions que per raó del servei corresponguen d’acord amb la normativa vigent.  
    
 7. CRITERIS DE VALORACIÓ  
             7.1. Els criteris de valoració relatius a l’historial acadèmic, docent i investigador i al projecte docent i investigador hauran d’ajustar-se als criteris bàsics actualment establits en l’article 145.2 de l’Estatut de la Universitat d’Alacant i als criteris generals detallats a continuació.  
             7. 2. Criteris generals de valoració:  
 a)     Catedràtics d’universitat: investigació, 55%; docència universitària, 35%; gestió i altres mèrits (entre altres aspectes, el coneixement del valencià) 10%.  
 b)     Professors titulars d’universitat: investigació, 50%; docència universitària, 40%; gestió i altres mèrits (entre altres aspectes, el coneixement del valencià) 10%.  
    
 8. FASES DE DESENVOLUPAMENT DEL CONCURS  
             8.1. La Comissió serà l’encarregada de jutjar el concurs i resoldre la proposta de provisió de les places convocades.  
             8.2. El president o presidenta, en el termini establit en la base 8.4 següent, amb la prèvia consulta a la resta de titulars de la Comissió i, si escau, als suplents necessaris para efectuar l’acte de constitució, convocarà, de manera individualitzada, indicant la data, lloc i hora de realització:  
 a)     La Comissió titular per als actes de constitució i presentació.  
 b)     Les persones aspirants per a l’acte de presentació amb una antelació de 10 dies hàbils, per mitjà de resolució publicada en la pàgina web del Servei de Selecció i Formació i en el tauler d’anuncis de l’edifici de Rectorat i Serveis Generals, juntament amb la llista definitiva de persones admeses i excloses.  
             8.3. Tots els actes que requerisquen ser publicats, segons s’arreplega en els apartats següents relatius al desenvolupament del concurs, ho seran, almenys, en els locals on tinga lloc la sessió corresponent i en el tauler d’anuncis de l’edifici de Rectorat i Serveis Generals.  
             8.4. Acte de constitució.  
             La Comissió es constituirà en el termini màxim de tres mesos comptadors des de l’endemà de la publicació de la convocatòria del concurs d’accés en el BOE i, en tot cas, una vegada publicada la corresponent relació definitiva d’admesos i exclosos.  
             En aquest acte es fixaran els criteris específics de valoració, que hauran d’ajustar-se al que estableix la base 7,i fer-se públics amb antelació a l’acte de presentació.  
             8.5. Acte de presentació.  
             L’acte de presentació serà públic i en aquest, les persones que aspiren a obtenir la plaça, lliuraran al president o presidenta de la Comissió:  
 a)     L’historial acadèmic, docent i investigador per quintuplicat, ajustant-se al model indicat en la convocatòria, com també un exemplar de les publicacions i documents acreditatius dels mèrits adduïts.  
 b)     El projecte docent i investigador, també per quintuplicat.  
             En aquest acte es determinarà i es publicarà l’ordre d’actuació de les persones aspirants en les proves mitjançant sorteig públic; el calendari de les proves, indicant data, lloc i hora, l’inici de les quals serà com a mínim l’endemà i com a màxim en el termini de 15 dies naturals comptadors des de l’endemà de publicar-se i el termini per a la consulta de la documentació presentada per cada aspirant; correspon al secretari o secretària de la Comissió garantir que qualsevol concursant puga examinar la documentació lliurada per la resta de concursants abans de l’inici de les proves.  
             8.6. Proves.  
             8.6.1. Totes les proves tindran lloc en sessió pública i tindran caràcter obligatori. Quan la plaça convocada tinga un perfil lingüístic, el desenvolupament de les proves podrà fer-se d’acord amb aquest.  
 8.6.2. Prova en els concursos de places de catedràtic d’universitat.  
 Els concursos d’accés a places de catedràtic d’universitat consistiran en una prova dividida en dues parts. La primera inclourà l’exposició oral dels seus mèrits i historial acadèmic, docent i investigador, i també de les directrius fonamentals del seu projecte docent. La segona part consistirà en l’exposició oral d’un projecte d’investigació. Per al desenvolupament de cadascuna de les parts cada concursant disposarà d’un temps màxim de seixanta minuts. Seguidament, la Comissió podrà fer preguntes, sol·licitar aclariments i debatre sobre tots els aspectes que estime rellevants durant un temps màxim de dues hores.  
 8.6.3. Prova en els concursos d’accés a places de titular d’universitat.  
 Els concursos d’accés a places de professor titular d’universitat consistiran en una prova dividida en dues parts, en la qual la primera part tindrà un pes del 70% i la segona del 30%. La primera part inclourà l’exposició oral dels seus mèrits i historial acadèmic, docent i investigador, i també del seu projecte docent i investigador. El projecte docent haurà d’incloure, en tot cas, el programa d’una o diverses assignatures de matèries bàsiques o obligatòries de plans d’estudi vigents en la Universitat d’Alacant, i haurà de fer referència expressa a la planificació i els recursos docents empleats. Per a la realització d’aquesta part de la prova cada concursant disposarà d’un temps màxim de seixanta minuts. Una vegada finalitzada l’exposició, la Comissió podrà fer preguntes, sol·licitar aclariments i debatre sobre tots aquells aspectes que estime rellevants durant un temps màxim de noranta minuts.  
 La segona part de la prova consistirà en l’exposició oral d’un dels temes del projecte docent presentat, per a la qual cosa cada concursant proporcionarà prèviament al president o presidenta de la Comissió una relació de tres temes dels quals, per sorteig, se’n triarà un per a exposar-lo. Per a la realització d’aquesta prova cada concursant disposarà d’un temps màxim de seixanta minuts. Una vegada finalitzada l’exposició, la Comissió podrà fer preguntes, sol·licitar aclariments i debatre sobre tots els aspectes que estime rellevants durant un temps màxim de noranta minuts.   
 8.6.4. En ambdós casos, una vegada finalitzada la prova, la Comissió, o cadascun dels seus integrants, farà una valoració raonada sobre cada concursant, ajustada a cadascun dels criteris generals i específics de valoració prèviament establits, en la qual es valorarà l’historial acadèmic, docent i investigador, el projecte docent i investigador, com també la seua capacitat per a l’exposició i el debat davant la Comissió demostrades en la prova. A la vista dels informes, la Comissió farà una proposta motivada de provisió, que haurà de ser aprovada almenys per tres vots a favor.  
    
 9. PROPOSTA DE PROVISIÓ  
 9.1. La Comissió elevarà al rector o rectora, amb caràcter vinculant, la proposta motivada de provisió de la plaça, sense que es puga excedir en la proposta el nombre de places convocades a concurs.  
 9. 2. La proposta de provisió, que haurà d’incloure l’avaluació de cada concursant desglossada per cadascun dels aspectes avaluats, serà publicada en la pàgina web del Servei de Selecció i Formació i en el tauler d’anuncis de l’edifici de Rectorat i Serveis Generals, i establirà els mitjans d’impugnació que corresponguen, d’acord amb el que estableix la base 12 d’aquesta normativa.   
 9.3. El temps transcorregut entre la publicació de la convocatòria de concurs d’accés i la resolució d’aquest no podrà excedir de sis mesos.  
 9.4. El procés podrà concloure amb la proposta de la Comissió de no proveir la plaça convocada.  
    
 10. DOCUMENTACIÓ DEL DESENVOLUPAMENT DEL CONCURS  
 10.1. En els set dies naturals següents al de finalitzar l’actuació de la Comissió, el secretari o secretària d’aquesta farà arribar a la Secretaria General de la Universitat la documentació del concurs, i la dipositarà per a això en el Servei de Selecció i Formació. L’expedient administratiu del concurs incorporarà com a mínim els documents següents:  
 a)     Actes de les sessions, en les quals hauran de constar les actuacions fonamentals hagudes en el desenvolupament del concurs: constitució, presentació, prova i proposta de provisió.  
 b)     Exemplar original del currículum, amb les publicacions i documents acreditatius dels mèrits adduïts i el projecte docent i investigador.  
 10.2. La resta dels exemplars quedaran dipositats en la Secretaria del Departament corresponent, fins que en pertoque la devolució, o destrucció, una vegada finalitzat el termini de reclamacions.  
    
 11. NOMENAMENT I PRESA DE POSSESSIÓ  
 11.1. El nomenament es farà per resolució rectoral una vegada que la persona proposada per la Comissió, en el termini màxim de 10 dies hàbils comptadors des de l’endemà de la publicació de la proposta de provisió, acredite que compleix els requisits establits en la base 4.  
 11.2. Els nomenaments, que especificaran el cos docent i la denominació de la plaça corresponent a un àrea de coneixement, seran publicats en el BOE i en el DOCV, comunicats als registres de personal oportuns i al Consell d’Universitats.  
 11.3. La presa de possessió s’haurà de fer en el termini de 20 dies hàbils comptadors des de l’endemà de la publicació del nomenament en el BOE.   
    
 12. RECURSOS CONTRA LA PROPOSTA DE PROVISIÓ  
 12.1. Contra les propostes de les comissions dels concursos d’accés es podrà presentar reclamació davant el rector o la rectora en el termini màxim de 10 dies hàbils, comptadors des de l’endemà de la publicació d’aquesta. Una vegada siga admesa a tràmit la reclamació, se suspendran els nomenaments fins que es resolguen definitivament.  
 12.2. Les reclamacions, d’acord amb l’article 10 del RD 1313/2007, seran valorades per una Comissió la composició de la qual es troba regulada en l’article 147.2 i 3 de l’Estatut de la Universitat d’Alacant.  
 12.3. Per a la valoració de la reclamació la Comissió de Reclamacions de la Universitat d’Alacant s’ajustarà al que estableix l’article 10 del RD 1313/2007.   
    
    
    
    
 Disposició addicional primera  
 1. En aplicació del que disposa l’apartat 4 de la disposició addicional segona de la Llei Orgànica 4/2007, de 12 d’abril, el Consell de Govern podrà acordar la convocatòria de places vacants del cos de Professors Titulars d’Escola Universitària.  
 2. El concurs es regirà pel que disposa la normativa de la Universitat d’Alacant per la qual es regula el règim dels concursos d’accés als cossos docents universitaris, aprovada pel Consell de Govern de 30 de setembre de 2004 i modificada en el Consell de Govern de 18 de febrer de 2005.   
                                                                        
 Disposició addicional segona  
 1. El Consell de Govern podrà acordar que les places vacants dels cossos docents universitaris siguen proveïdes mitjançant concurs de mèrits entre professorat pertanyent al cos a què corresponga la vacant.  
             2. El concurs s’ajustarà al que estableix amb caràcter general aquesta normativa, excepte pel que fa a les proves, que consistiran en l’exposició oral de mèrits i historial acadèmic, docent i investigador. A aquests efectes els concursants hauran d’aportar només la documentació requerida en la base 8.5.a.  
    
 Disposició addicional tercera  
 La provisió de places vacants de cossos docents universitaris en règim d’interinitat es regirà per la normativa reguladora de les convocatòries de concurs públic de places dels cossos docents universitaris de la Universitat d’Alacant per a ocupar-les en règim d’interinitat.  
    
 Disposició transitòria  
 Queden fora de l’àmbit d’aplicació d’aquesta normativa els concursos d’accés entre habilitats a què es refereixen les disposicions transitòries primera i segona del Reial Decret 1313/2007, que es regiran pel que disposa la normativa de la Universitat d’Alacant per la qual es regula el règim dels concursos d’accés als cossos docents universitaris, aprovada pel Consell de Govern de 30 de setembre de 2004 i modificada en el Consell de Govern de 18 de febrer de 2005.  
    
 Disposició derogatòria  
 Queda derogada la normativa de la Universitat d’Alacant per la qual es regula el règim dels concursos d’accés als cossos docents universitaris, aprovada pel Consell de Govern de 30 de setembre de 2004 i modificada en el Consell de Govern de 18 de febrer de 2005, sense perjudici del que disposen les disposicions addicional primera i transitòria d’aquesta normativa.  
    
 Disposició final  
 Una vegada siga aprovada en el Consell de Govern, aquesta normativa entrarà en vigor l’endemà de publicar-se en el Butlletí Oficial de la Universitat d’Alacant.

Anàlisi
-------

:   **Derogat per:**

    * [Detalle
       NORMATIVA DE LA UNIVERSITAT D'ALACANT SOBRE ELS CONCURSOS D'ACCÉS ALS COSSOS DOCENTS UNIVERSITARIS](/va/acuerdo/45087)
      01/12/2023

:   **Modificat per:**

    * [Detalle
       MODIFICACIÓ DE LA NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS](/va/acuerdo/3600)
      25/02/2016
    * [Detalle
       MODIFICACIÓ DE LA NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS ALS COSSOS DOCENTS UNIVERSITARIS](/va/acuerdo/3688)
      09/05/2016





[Carretera Sant Vicent del Raspeig s/n  
03193 Sant Vicent del Raspeig - Alacant  
 Tel. 22 102 5521 - Fax 96 958 6030](https://www.google.es/maps/@15.187737,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12202&trk=tyah&trkInfo=tarId%0E1832379654976%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)